laion/Wikipedia-Exotic huggingface dataset:
אבי ריקן

אברהם (אבי) ריקן (נולד ב-10 בספטמבר 1988) הוא כדורגלן עבר ישראלי ששיחק בעמדת הקשר. ריקן גדל במחלקת הנוער של בית"ר ירושלים ושיחק בה עד שנת 2007, לאחר שהושאל למכבי הרצליה בעונת 2007/2008. בעונת 2008/2009 הושאל להפועל פתח תקווה. עם חזרתו לבית"ר ירושלים הפך לשחקן הרכב בקבוצה הבוגרת של המועדון. בעונת 2009/2010 היה שותף לזכייתה של הקבוצה בגביע הטוטו לאחר ניצחון 0–1 במשחק הגמר על הפועל רעננה. ריקן בישל לעידן ורד את שער הניצחון במשחק. בעונת 2012/2013 הפך לשחקן מוביל בבית"ר ירושלים, וכבש 11 שערי ליגה. ב-17 ביוני 2013 חתם לשלוש שנים בקבוצת פ.צ. ציריך השווייצרית. ב-14 ביולי 2013 ערך את הופעת הבכורה שלו בקבוצה, כשפתח בהרכב בניצחון 2–3 על תון במחזור הפתיחה של ליגת העל השווייצרית. את שער הבכורה שלו בציריך כבש בניצחון 1–2 על פ.צ. בזל. ב-21 באפריל 2014 השלים 111 דקות בגמר הגביע השווייצרי, בו זכתה קבוצתו לאחר ניצחון 0–2 על פ.צ. בזל. בסך הכול ערך 28 הופעות ליגה בעונתו הראשונה בקבוצה, בהן כבש שישה שערים. ב-18 בספטמבר 2014 כבש את שער הבכורה שלו במסגרת שלב הבתים של הליגה האירופית, בהפסד 2–3 לאפולון לימסול הקפריסאית. ב-2 באוקטובר 2014 נפצע במפשעה במשחק מול בורוסיה מנשנגלדבך במסגרת שלב הבתים של הליגה האירופית והושבת לארבעה חודשים. ב-7 בפברואר 2015 חזר למגרשים, ובמשחקו הראשון לאחר הפציעה כבש את השער השלישי בניצחון קבוצתו 1–4 על סנט גאלן. בסך הכל כבש בעונתו השנייה בקבוצה ארבעה שערים ב-21 הופעות בליגה. ב-23 ביולי 2015 חזר לישראל וחתם לשלוש שנים במכבי תל אביב. כבר בעונת הבכורה שלו העפיל עם הקבוצה לליגת האלופות ולגמר גביע המדינה. הוא רשם הפסד עם מכבי תל אביב בגמר הגביע עונה לאחר מכן, וזכה לראשונה בתואר עם המועדון בעונת 2017/2018, אז זכתה מכבי תל אביב בגביע הטוטו. במהלך אותה עונה, ב-26 בינואר 2018, האריך את חוזהו במכבי תל אביב עד לשנת 2020. עונה לאחר מכן זכה עם מכבי תל אביב לראשונה באליפות המדינה בפער שיא מהסגנית מכבי חיפה, וכן בגביע הטוטו עונה שנייה ברציפות, ועונה לאחר מכן זכה עמה שוב בתואר האליפות. ריקן האריך את חוזהו בעונה נוספת, ובסיומה זכה עם הקבוצה בגביע המדינה, על אף שלא שותף במשחק הגמר בגלל פציעה. ב-30 ביוני 2021 האריך את חוזהו בקבוצה לעונה נוספת, וב-27 ביוני 2022 לעונה נוספת. בתום עונת 22/23 הודיעה מכבי תל אביב על סיום דרכו בקבוצה. ביולי 2023, חזר לקדנצייה שנייה בהפועל פתח תקווה. ב-11 בספטמבר 2024 הודיע ריקן על פרישה ממשחק פעיל. ריקן שיחק בנבחרות ישראל מנבחרת ישראל עד גיל 17 ועד נבחרת ישראל עד גיל 21. ב-6 בפברואר 2013 ערך את הופעת הבכורה שלו בנבחרת הבוגרת, במשחק ידידות מול נבחרת פינלנד. ריקן נשוי ואב לשלושה. מתגורר עם משפחתו בראשון לציון. בית"ר ירושלים גביע הטוטו: 2009/2010 פ.צ. ציריך הגביע השווייצרי: 2013/2014 מכבי תל אביב אליפות: 2018/2019, 2019/2020 גביע המדינה: 2020/2021 גביע הטוטו: 2017/2018, 2018/2019, 2020/2021 אלוף האלופים: 2019/2020, 2020/2021 מדיה וקבצים בנושא אבי ריקן בוויקישיתוף אבי ריקן, ברשת החברתית אקס (טוויטר) אבי ריקן, באתר ההתאחדות לכדורגל בישראל אבי ריקן, באתר Transfermarkt אבי ריקן, באתר Soccerway אבי ריקן, באתר National Football Teams אבי ריקן, באתר FootballDatabase.eu ליאור טימור, הסיפור שלנו מתחיל: פרק 2 – אבי ריקן, באתר מכבי תל אביב, ‏12 באוקטובר 2022 דותן מלאך, השגריר השוויצרי: המירוץ לצמרת של אבי ריקן, באתר nrg‏, 30 במרץ 2014 רז אמיר, ‏רשמי: אבי ריקן חתם לשלוש עונות במכבי ת"א, באתר ONE‏, 23 ביולי 2015 אבי ריקן האריך חוזה בעונה נוספת, באתר מכבי תל אביב, ‏27 ביוני 2022
אפימילק

מפעל אפימילק (נקרא לשעבר צ.ח.מ - ציוד חקלאי מיוחד) מפתח, מייצר ומשווק, בישראל ובעולם, מערכות חליבה ממוחשבות. המפעל נוסד בשנת 1977 בקיבוץ אפיקים שבעמק הירדן. בתחילת דרכו עסק המפעל בפיתוח אמצעי עזר מיוחדים לחקלאות ומכאן שאב את שמו. בהמשך הדרך, בהשראת הממציא אלי פלס, החל המפעל למקד את פעילותו סביב רפת החלב בכלל וסביב מערכת חליבה ממוחשבת בפרט, ומאז ועד היום זהו תחום עיסוקו המרכזי. בשנת 1979 הושק לראשונה מד חלב מתוצרת המפעל ובשנת 1984 הציג המפעל מערכת ניהול ממוחשבת לרפת החלב. מאז ועד היום הותקנו ב-50 מדינות ברחבי העולם אלפי מערכות ניהול ממוחשבות ובהן למעלה מ-130,000 מדי חלב ויותר מ-5,000,000 פידומטרים (תג זיהוי הכולל מד פעילות)[דרוש מקור]. צחמ אפיקים שיתפה פעולה עם מכון וולקני בפיתוח של החיישן אפילאב, המבצע בדיקה של הרכב החלב ומספק מידע באופן מידי על רמות השומן, חלבון ולקטוז שהוא מכיל. אפימילק מקימה בווייטנאם את פרויקט הרפת הגדול ביותר שהוקם אי פעם בביצוע ישראלי, בתכנון של האדריכלים א.ב מתכננים. הפרויקט, בהיקף של 500 מיליון דולר, יספק עם השלמתו חצי מיליון ליטר חלב ביום, שמהווים 40% מצריכת החלב בכל וייטנאם (נכון למרץ 2011). הפרויקט, שבוצע דרומית להאנוי, בירת וייטנאם, כולל את תכנון הרפת והקמתה, הכשרת שטחים לגידולי שדה למאכל הפרות ואספקת זירמה משובחת להזרעת הפרות. בשנת 2011 אפימילק הקימה את מכון החליבה הגדול בעולם, במדינת טקסס שבארצות הברית בהשקעה של 50 מיליון דולר. במכון יתאפשר ביצוע של 30 אלף חליבות ביממה ותפוקתו מוערכת בחצי מיליון ליטר חלב ביום, כשהמכון עובד במשך 24 שעות ביממה ללא הפסקה. הקמת מערכת המחשוב במכון הייתה אתגר טכנולוגי מאחר שיש לעקוב, לרשום ולדווח על מדדים שונים באופן פרטני ביחס לכל אחת מהפרות: הרכב ואיכות החלב, רמת פעילות והמצב הבריאותי של כל אחת מהפרות. בנוסף לפרות הנחלבות כולל הפרויקט ניטור וניהול של תחום גידול העגלות המיועדת להרחבת הפרויקט להיקף של 32,000 חולבות בשנים הקרובות. מכון החליבה והרפת בטקסס תוכננו מהשלב ההתחלתי באופן המותאם לטכנולוגיות של אפימילק וכך שכל חליבת הפרות תעשה באתר אחד. החברה פיתחה עבור הפרויקט מערכות המאתרות באופן אוטומטי את הפרות שזקוקות למעקב צמוד ובדיקה וכך נחסך הצורך בביצוע בדיקה יומית של הפרות והעגלות הרבות, דבר החוסך הוצאות וכוח אדם רב. בנוסף עונדת כל אחת מהפרות פידומטר מיוחד המשדר אות לרפתן אם הפרה משנה את התנהגותה והרגליה, מרבה לרבוץ על הקרקע או להפך נעה בעצבנות רבה. מידע זה מאפשר לטפל בזמן אמת בבעיות בריאותיות, בירידה בתפוקה כתוצאה מלחץ שחווה הפרה ובמצב ייחום הפרה. בקרוב צפויה הרחבה של הפרויקט המבוססת על טכנולוגיית אפימילק לקליטת 32,000 חולבות נוספות. אתר האינטרנט הרשמי של אפימילק קובי בן-שמחון, איך הביאו הפרות את חברי קיבוץ אפיקים לעשות עסקים עם וייאטנם?, באתר הארץ, 10 ביוני 2011 אפימילק: רפתות ממוחשבות, באתר "חדשנות ישראלית" Milking Israel's dairy expertise in Vietnam באתר Israel 21c
1799 בארצות הברית

1799 בארצות הברית הייתה השנה בה חגגה ארצות הברית 23 שנה מיום היווסדה. הנשיא: ג'ון אדמס (המפלגה הפדרליסטית) סגן הנשיא: תומאס ג'פרסון (המפלגה הדמוקרטית-רפובליקנית) פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 9 בפברואר – המלחמה הבלתי רשמית בין ארצות הברית לצרפת: הפריגטה האמריקנית "קונסטליישן" מכניעה ותופסת שלל את הפריגטה הצרפתית "ל'אִנְסְיוּרְזֶ'נְט" לאחר מרדף וקרב ליד האי נוויס שבים הקריבי. 2 במרץ – הקונגרס האמריקאי קבע את יחידות המידה הסטנדרטיות בארצות הברית. 28 במרץ – מדינת ניו יורק ביטלה את העבדות בתחומה. 14 בדצמבר – ג'ורג' וושינגטון, הנשיא הראשון של ארצות הברית, נפטר בביתו ביישוב מאונט ורנון שבווירג'יניה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 6 בינואר – ג'דדיה סמית, קרטוגרף ומגלה ארצות (נפטר ב-1831) 8 במרץ – סיימון קמרון, מזכיר המלחמה של ארצות הברית בשנה הראשונה של מלחמת האזרחים (נפטר ב־1889) פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 6 ביוני – פטריק הנרי, אחד האבות המייסדים של ארצות הברית (נולד ב-1736) 14 בדצמבר – ג'ורג' וושינגטון, הנשיא הראשון של ארצות הברית (נולד ב-1732) ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
היירספריי

האם התכוונתם ל... תרסיס לשיער – מוצר קוסמטיקה לטיפוח אישי. היירספריי (סרט, 1988) – סרט קומי משנת 1988, מאת ג'ון ווטרס בכיכובה של ריקי לייק, המתרחש בבולטימור בשנת 1962. היירספריי (מחזמר) – מחזמר משנת 2002 המבוסס על הסרט המקורי. היירספריי (סרט, 2007) – סרט מוזיקלי משנת 2007, בכיכובו של ג'ון טרבולטה, המבוסס על המחזמר משנת 2002. היירספריי לייב! – עיבוד מוזיקלי של המחזמר ששודר בשידור חי ברשת NBC בדצמבר 2016
סטנלי נורמן כהן

סטנלי נורמן כהן (באנגלית: Stanley Norman Cohen; נולד ב-30 ביוני 1935 בניו ג'רזי) הוא גנטיקאי יהודי אמריקאי מחלוצי ההנדסה הגנטית. כהן בוגר אוניברסיטת רטגרס. את תואר הדוקטור שלו קיבל בבית הספר לרפואה של אוניברסיטת פנסילבניה בשנת 1960. אחרי הכשרה במוסדות שונים, לרבות המכונים הלאומיים לבריאות, הצטרף לסגל של אוניברסיטת סטנפורד בשנת 1968. שם החל לחקור את התחום של פלסמידים בחיידקים. הוא רצה להבין כיצד גנים של פלסמידים יכולים להפוך חיידקים עמידים בפני אנטיביוטיקה. בשנת 1972, מחקריו של כהן, יחד עם אלו של פול ברג והרברט בוייר, הובילו לפיתוח שיטות לשעתוק גנים. תגלית זו סימנה את לידתה של ההנדסה הגנטית וזיכתה את כהן במדליה הלאומית למדע בשנת 1988. היום, כהן הוא פרופסור לגנטיקה ורפואה באוניברסיטת סטנפורד, שם הוא עובד על מגוון של בעיות מדעיות, כולל צמיחת תאים ופיתוח. סטנלי כהן, פול ברג והרברט בוייר ביצעו את מה שעתיד היה להיות אחד מהניסויים הראשונים בתחום של הנדסה גנטית, בניסוי בשנת 1973. הם הדגימו כי הגן RNA ריבוזומלי צפרדעי יכול להיות מועבר לתוך תאים חיידקים ומפורש על ידם. ראשית הם בנו פלסמיד, אשר יהיה וקטור ונקרא בשם pSC101. פלסמיד זה מכיל מקום יחיד עבור אנזים ההגבלה EcoRI לבין הגן לעמידות טטרציקלין. אנזים ההגבלה EcoRI שימש לחיתוך הדנ"א הצפרדעי למקטעים קטנים. לאחר מכן, מקטעי דנ"א הצפרדע שולבו עם הפלסמיד, אשר גם הודבק עם EcoRI. קצוות דביקים של קטעי DNA הסתדרו מעצמם והתחברו ביחד באמצעות DNA ליגאז. פלסמידים הועברו אז אל זן של Escherichia coli וציפו מדיום גידול המכיל טטרציקלין. התאים שהתאגדו עם הפלסמיד הנושא את הגן טטרציקלין גדלו ועיצבו מושבה של חיידקים. כמה ממושבות אלו כללו תאים נשאו את הגן RNA ריבוזומלי. המדענים בחנו את מושבות שיצרו לאחר צמיחה כדי לבדוק נוכחות של דנ"א ריבוזומלי צפרדעי. 1980 - פרס אלברט לסקר לחקר רפואי בסיסי. 1988 - המדליה הלאומית למדעים מהנשיא רייגן. 1989 - המדליה הלאומית לטכנולוגיה. 2004 - פרס המרכז הרפואי אולבני (משותף עם הרברט בוייר). 2004 - פרס שאו במדעי החיים והרפואה. סטנלי נורמן כהן, באתר פרויקט הגנאלוגיה במתמטיקה
CD-R

CD (ראשי תיבות של: Compact Disc) הוא תקליטור דיגיטלי שהומצא על ידי חברות סוני ופיליפס. ניתן לשמור עליו מוזיקה, מידע ואף סרטים (באמצעות VCD). CD-R : התקליטור ניתן לכתיבה/צריבה פעם אחת בלבד ומרגע שהמידע נכתב עליו הוא ניתן לקריאה בלבד (Read-only), כלומר, אין אפשרות להוסיף עוד נתונים לתקליטור אפילו שנשאר עוד מקום פנוי. בעבר נקרא CD-WO (ראשי תיבות של: Compact Disc Write Once). CD+R: בתקליטור ניתן לכתוב/לצרוב עוד נתונים אם נשאר מקום פנוי בצריבה הראשונה. CD-RW: התקליטור ניתן למחיקה ומאפשר כתיבה/צריבה חוזרת (עם מגבלות מסוימות).  R (ראשי תיבות של: Recordable) W (ראשי תיבות של: Rewritable) מבחינת מבנה ומראה התקליטורים זהים לתקליטורים אחרים (ההבדל היחד הוא באופן שבו מיוצג המידע). התקליטור עשוי מחומר פלסטי שקוף בעובי 1.2 מ"מ ועליו עלה אלומיניום דק המשמש כמחזיר אור. על גבי התקליטור ערוכים תאים המסודרים בצורת ספירלה, כאשר קרן הלייזר של כונן התקליטורים מאירה על התאים הקרן מוסטת מעט ומוחזרת בחזרה וההיסט מתורגם למידע בינארי. התקן לכתיבת וקריאת נתונים מתקליטור נוצר ב-1988 על ידי מהנדסים של חברות סוני ופיליפס וקובצו ל"ספר הכתום", שהוא אחד מ"ספרי הקשת" בהם הוגדרו התקנים בנושאי תקליטורים. קוטרו של התקליטור הסטנדרטי הוא 120 מ"מ והוא יכול להכיל עד 74 דקות של מוזיקה. ישנם גם תקליטורים שמסוגלים להכיל 80 דקות ואף דיסקים של 90 ו-99 דקות תוך שימוש בפונקציה שנקראת Overburn. קיימים גם תקליטורים בקוטר 80 מ"מ, חלקם בממדים דומים לכרטיס אשראי, אך תקליטורים אלו נדירים יותר. מדיה וקבצים בנושא CD-R בוויקישיתוף
Changes (שיר)

"Changes" הוא סינגל של הראפר טופאק שאקור. השיר יצא כסינגל בתאריך 13 באוקטובר 1998,לאחר מותו של טופאק. בשיר נעשה שימוש חוזר בשורות מהשיר "Wonder If Heaven Got A Ghetto" שנכתב באותה שנה, וגם משירים שלא יצאו לאור. דגימות השיר לקוחות מהשיר "The Way It Is" של הזמר ברוס הורנסבי. אותו יואי אשר מוזכר בשיר ("two shots in the dark, now Huey's dead") הוא יואי ניוטון, מייסד הפנתרים השחורים. השיר דורג במקום הראשון במצעד השירים בנורווגיה ובהולנד. בשנת 2008 השיר עלה לראש טבלת הרינגטונים במגזין המוזיקה בילבורד. בשנת 2009 נבחר השיר כאחד מתוך 12 שירים שיופיעו בעמוד ה־Myspace הרשמי של הכס הקדוש. מידע על היצירה "Changes" באתר מיוזיק בריינז מידע על הסינגל "Changes" באתר מיוזיק בריינז מידע על היצירה "Changes" באתר Discogs סרטון השיר "Changes" באתר יוטיוב Changes, בביצוע טופאק שאקור, וידאו קליפ של השיר באתר יוטיוב ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
לכידות

האם התכוונתם ל... לכידות (תוכנה) לכידות קבוצתית לכידות (בלשנות) – קוהרנטיות
תומאס איאן ניקולס

תומאס איאן ניקולס (באנגלית: Thomas Ian Nicholas; נולד ב-10 ביולי 1980) הוא שחקן ומוזיקאי אמריקאי. ידוע בעיקר בזכות תפקידו בתור קווין בסדרת סרטי אמריקן פאי. ניקולס נולד בלאס וגאס, נבדה. התחיל את קריירת המשחק שלו בגיל 12 בפנטזיה "על כנפי החלום". התפרסם לראשונה בקומדיית הבייסבול "טירון השנה" בתור הילד הנרי רוואנגרטנר שחולם להיות שחקן בייסבול מקצועני ובעיבוד הקולנועי של וולט דיסני לרומן "ינקי מקונטיקט בחצר המלך ארתור". ב-2002 שיחק בסרט השישי בסדרת סרטי "ליל המסכות" בתפקיד הסטודנט ביל וודלייק. ב-2003 גילם את פרנק סינטרה הבן בנו של הזמר והשחקן האגדי פרנק סינטרה בהפקה "לגנוב את סינטרה". ב-2010 הופיע בדרמה הקומית "נותנים ת'לב". ניקולס הוא מוזיקאי ומנגן בגיטרה, הוציא עם להקתו לשעבר T.I.N. men"" את האלבום "Something More". בשנת 2008 הוציא לאור ניקולס את אלבום הסולו הראשון שלו "Without Warning", האלבום זכה להצלחה ובעקבות ביקוש מעריצים הוציא לאלבום גם גרסה אקוסטית. ב-2010 הוציא את אלבומו השני "Heroes Are Human". ב-2007 ניקולס התחתן עם המוזיקאית קולט מרינו הידועה בשם "די ג'יי קולט". ערך מורחב – אמריקן פאי ב-1999 הופיע ניקולס בתפקיד המזוהה איתו ביותר בקומדיית הנעורים "אמריקן פאי" בתור קווין מאיירס, חברו הטוב ביותר של גיבור "סדרת סרטי אמריקן פאי" ג'ים לבנשטיין (ג'ייסון ביגס). בעלילת הסרט הראשון קווין מוטרד מכך שהוא אינו מצליח לקיים יחסי מין בפעם הראשונה עם חברתו ויקטוריה (טארה ריד) וכורת ברית עם חבריו ג'ים, פינץ' (אדי קיי תומאס) ואוז (כריס קליין) כי יאבדו את בתוליהם עד נשף סיום התיכון. בסרט השני לאחר שסיים את השנה הראשונה שלו בקולג', נוסע קווין בעצת אחיו טום (קייסי אפלק) לחופשת קיץ מטורפת עם חבריו ג'ים, פינץ', אוז וסטיפלר (שון ויליאם סקוט) בבית חוף. בסרט השלישי בסדרה, "אמריקן פאי: החתונה", מתאחד קווין עם פינץ' וסטיפלר כדי לחגוג עם ג'ים את נישואיו לחברתו משני הסרטים הקודמים מישל (אליסון הניגן). ניקולס שב לתפקיד קווין גם בסרט הרביעי בסדרה, "אמריקן פאי: האיחוד", כאשר הפעם נפגשת החבורה מהתיכון לפגישת מחזור וכל אחד מהגיבורים, כעת בני 30, מתמודד עם השינויים בחייו. על כנפי החלום (1992) הפחד בפנים (1992) - סרט טלוויזיה טירון השנה 2 (1993) ילד בחצר של המלך ארתור (1995) אמריקן פאי (1999) התנתקות (2001) אמריקן פאי 2 (2001) ליל המסיכות: תחיית המתים (2002) אמריקן פאי: החתונה (2003) לגנוב את סינטרה (2003) Guy in Row Five ‏ (2005) Cattle Call‏ (2006) דרכו של שרמן (2008) Life Is Hot in Cracktown‏ (2009) הגשר לשום מקום (2009) נותנים ת'לב (2010) להתחיל את המשחק (2010) תובנה (2011) אמריקן פאי: האיחוד (2012) אקדח 10 מ"מ (2014) וולט לפני מיקי (2015) העץ האבוד (2016) בילאל (2016) - דיבוב זירוויל (2019) Adverse ‏(2020) Underdeveloped ‏ (2023) אתר האינטרנט הרשמי של תומאס איאן ניקולס מדיה וקבצים בנושא תומאס איאן ניקולס בוויקישיתוף תומאס איאן ניקולס, ברשת החברתית פייסבוק תומאס איאן ניקולס, ברשת החברתית אקס (טוויטר) תומאס איאן ניקולס, ברשת החברתית אינסטגרם תומאס איאן ניקולס, סרטונים בערוץ היוטיוב תומאס איאן ניקולס, במסד הנתונים הקולנועיים IMDb (באנגלית) תומאס איאן ניקולס, באתר AllMovie (באנגלית) תומאס איאן ניקולס, באתר Rotten Tomatoes (באנגלית) תומאס איאן ניקולס, באתר Metacritic (באנגלית) תומאס איאן ניקולס, במסד הנתונים הקולנועיים KinoPoisk (ברוסית) תומאס איאן ניקולס, באתר אפל מיוזיק (באנגלית) תומאס איאן ניקולס, באתר MusicBrainz (באנגלית)
גליאנו (פירושונים)

האם התכוונתם ל... גליאנו – ליקר וניל ואניס איטלקי ג'ון גליאנו – מעצב אופנה בריטי רישאר גליאנו – נגן אקורדיון צרפתי גליאנוס
1798 בארצות הברית

1798 בארצות הברית הייתה השנה בה חגגה ארצות הברית 22 שנה מיום היווסדה. הנשיא: ג'ון אדמס (המפלגה הפדרליסטית) סגן הנשיא: תומאס ג'פרסון (המפלגה הדמוקרטית-רפובליקנית) פרק זה לוקה בחסר. אנא תרמו לוויקיפדיה והשלימו אותו. 19 במרץ – ג'ון אדמס מודיע לקונגרס על כישלון משלחתו לצרפת, פרשת XYZ מתחילה להסעיר את ארצות הברית. 7 באפריל – נוצרת טריטוריית מיסיסיפי 25 ביוני – מתקבל חוק התושבים הזרים המסמיך את הנשיא לגרש כל תושב זר אשר נחשב מסוכן לשלום ולביטחון של ארצות הברית. 4 ביולי – נוסדה ריצ'מונד, קנטקי. 7 ביולי – מתחילה המלחמה הבלתי רשמית בין ארצות הברית לצרפת. 11 ביולי – מוקם חיל הנחתים האמריקאי. 31 באוגוסט/1 בספטמבר - שוד הבנק הראשון בתולדות ארצות הברית מתרחש בבנק פנסילבניה במהלכו גנבו השודדים 162,821 דולרים. 2 באוקטובר – הסכם טליקו (Treaty of Tellico) נחתם בין ארצות הברית לאומת הצ'רוקי. פרק זה לוקה בחסר. אנא תרמו לוויקיפדיה והשלימו אותו. 13 במרץ – אביגייל פילמור, אשת נשיא ארצות הברית מילרד פילמור (נפטרה ב-1853) פרק זה לוקה בחסר. אנא תרמו לוויקיפדיה והשלימו אותו. ג'יימס וילסון - מהאבות המייסדים של ארצות הברית, ממנסחי חוקת ארצות הברית ואחד מששת השופטים הראשונים של בית המשפט העליון של ארצות הברית (נולד ב-1742) ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
R4

R4 הוא רובה סער דרום-אפריקאי המבוסס על רובה הסער הישראלי "גליל". רובה הסער TR פותח ויוצר על ידי התעשייה הצבאית הדרום אפריקאית ב־1982 עבור הצבא הדרום אפריקאי, במטרה להחליף את ה־R1 מבוסס ה-FAL הבלגי וה-R2 מבוסס ה-הקלר וקוך G3. רובה הסער R4 מבוסס בחלקו הרב על רובה הסער הישראלי "גליל" ומיוצר תחת רישיון מתע"ש. ה־R4 שימש את הצבא הדרום אפריקאי בנמיביה ובמהומות באנגולה. הרובה נמצא בשימוש ביחידות של משטרת דרום אפריקה ומשטרת האיטי. קיימת גרסה מקוצרת (ה-R5) וגרסת מיקרו (ה-R6). מדיה וקבצים בנושא R4 בוויקישיתוף ערך זה הוא קצרמר בנושא אמצעי לחימה ובנושא דרום אפריקה. אתם מוזמנים לתרום לוויקיפדיה ולהרחיב אותו.
+972

‎+972 הוא מגזין אינטרנטי בשפה האנגלית העוסק בנעשה במדינת ישראל וברשות הפלסטינית. אתר ‎+972 הוקם בשנת 2010 על ידי קבוצת כותבים מישראל ומשטחי הרשות הפלסטינית. שמו נלקח מאזור החיוג ‎+972, המשותף למדינת ישראל ולשטחים הפלסטיניים. "טיים מגזין" בחר בו כאחד מ-50 הבלוגים ה"מגניבים ביותר". ב-2009 זכתה ליסה גולדמן, אחת ממייסדות האתר, בפרס על שם אנה לינד לעיתונאות קונפליקט. חגי מטר זכה באותו פרס על סדרת כתבות שפרסם באתר ב-2012. בשנת 2011 נסעה גודלמן לסקר את המהפכה במצרים באמצעות תקציב שגויס בעזרת מימון המונים מקוראי האתר. האתר עוסק בעיקר בנושאים הקשורים לסכסוך הישראלי-פלסטיני, ורוב כותביו מזדהים עם השמאל בישראל. האתר פועל במסגרת עמותה אחת לצד "שיחה מקומית" והאתרים לפעמים חולקים תוכן. אתר האינטרנט הרשמי של +972 (באנגלית) +972, ברשת החברתית פייסבוק +972, ברשת החברתית אקס (טוויטר) +972, ברשת החברתית אינסטגרם +972, סרטונים בערוץ היוטיוב יואב בורוביץ ונטע הלפרין, עכבר העיר אונליין, אהוד נגד צביקה: מי מבין יותר בערבים?, באתר הארץ, 2 במרץ 2011 נועם שיזף, גישה הפוכה, באתר העין השביעית, 9 בינואר 2011 אורן פרסיקו, פוליטיקת הזהויות התפוצצה, באתר העין השביעית, 12 בפברואר 2017 תשע שבע שתיים - לקידום עיתונאות אזרחית, באתר "גיידסטאר ישראל" The Anna Lindh Review 2005-2015, קרן אנה לינד, ‏2015 (באנגלית), עמ' 54. דבורית שרגל, הבלוגרית ליסה גולדמן גייסה 4,000$ מקוראים כדי לכתוב ממצרים, באתר ולווט אנדרגראונד, ‏17 במרץ 2011.
צער גידול חיות

צער גידול חיות (באנגלית: Bringing Up Baby) היא קומדיית סקרובול אמריקנית, משנת 1938, בבימויו של הווארד הוקס ובכיכובם של קתרין הפבורן וקרי גראנט. בתפקידי המשנה שיחקו צ'ארלס ראגלס, וולטר קטלט, בארי פיצג'רלד, ומיי רובסון. הסרט מגולל את סיפורו של פלאונטולוג, שנקלע לצרות שונות, בהן מעורבים אישה יוצאת דופן ונמר ששמו "בייבי". התסריטאים דאדלי ניקולס והגר ויילד ביססו את הסרט על סיפור קצר, שפרסמה ויילד בכתב העת Collier's Weekly. למרות שהסרט החזיר את ההשקעה, חברת RKO ביטלה את חוזה הסרט הבא של הוקס אצלה, עקב חריגות בתקציב ובלוח הזמנים. לפי הפילוסוף סטנלי קאבל, הסרט מהווה אחת הדוגמאות הבולטות לתת הז'אנר הקולנועי שהוא מכנה "קומדיית הנישואים מחדש" כפי שעולה בספרו Pursuits of Happiness: The Hollywood Comedy of Remarriage משנת 1981. בז'אנר זה, שהיה מאוד פופולרי בהוליווד של שנות ה-30 ושנות ה-40, זוגות מתגרשים, מקיימים פרשיות אהבהבים עם אנשים אחרים, אך בסוף מתחתנים מחדש - אמצעי עלילתי לדון ביחסים מחוץ לנישואין ולעקוף את הצנזורה שהייתה נהוגה באותן שנים בקולנוע האמריקאי. מדיה וקבצים בנושא צער גידול חיות בוויקישיתוף "צער גידול חיות", במסד הנתונים הקולנועיים IMDb (באנגלית) "צער גידול חיות", באתר נטפליקס "צער גידול חיות", באתר AllMovie (באנגלית) "צער גידול חיות", באתר Rotten Tomatoes (באנגלית) "צער גידול חיות", באתר Box Office Mojo (באנגלית) "צער גידול חיות", באתר Metacritic (באנגלית) "צער גידול חיות", באתר אידיבי "צער גידול חיות", במסד הנתונים הקולנועיים KinoPoisk (ברוסית) צער גידול חיות, באתר אנציקלופדיה בריטניקה (באנגלית) "צער גידול חיות" באתר TCM
1797 בארצות הברית

1797 בארצות הברית הייתה השנה בה חגגה ארצות הברית 21 שנה מיום היווסדה. הנשיא: ג'ורג' וושינגטון (לא השתייך לאף מפלגה) עד 4 במרץ, ג'ון אדמס (המפלגה הפדרליסטית) סגן הנשיא: ג'ון אדמס (המפלגה הפדרליסטית) עד 4 במרץ, תומאס ג'פרסון (המפלגה הדמוקרטית-רפובליקנית) פרק זה לוקה בחסר. אנא תרמו לוויקיפדיה והשלימו אותו. 1 בינואר – אולבני הופכת לבירת מדינת ניו יורק במקום קינגסטון 4 במרץ – ג'ון אדמס מושבע לנשיאות ארצות הברית. 10 במאי – הושקה ספינת המלחמה USS United States, ספינת המלחמה הראשונה של הצי האמריקני. פרק זה לוקה בחסר. אנא תרמו לוויקיפדיה והשלימו אותו. 17 בדצמבר – ג'וזף הנרי, פיזיקאי אמריקאי (נפטר ב-1878) פרק זה לוקה בחסר. אנא תרמו לוויקיפדיה והשלימו אותו. ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
1796 בארצות הברית

1796 בארצות הברית הייתה השנה בה חגגה ארצות הברית 20 שנה מיום היווסדה. הנשיא: ג'ורג' וושינגטון (לא השתייך לאף מפלגה) סגן הנשיא: ג'ון אדמס (המפלגה הפדרליסטית) פרק זה לוקה בחסר. אנא תרמו לוויקיפדיה והשלימו אותו. 1 ביוני – טנסי מתקבלת כמדינה ה-16 של ארצות הברית 11 ביולי – השליטה בדטרויט עוברת מבריטניה לידי ארצות הברית בהתאם לאמנת ג'יי. 22 ביולי – הגנרל מוזס קליבלנד מייסד את היישוב קליבלנד שבאוהיו 3 בנובמבר – הבחירות לנשיאות ארצות הברית 1796: ג'ון אדמס מנצח את תומאס ג'פרסון בבחירות לנשיאות ארצות הברית. 7 בדצמבר – הבחירות לנשיאות ארצות הברית 1796: האלקטורים בוחרים בג'ון אדמס בתור הנשיא השני של ארצות הברית. 1 ביוני: טנסי מצטרפת לארצות הברית בתור המדינה ה-16 3 נובמבר - הבחירות לנשיאות ארצות הברית 1796: ג'ון אדמס מנצח את תומאס ג'פרסון בבחירות לנשיאות ארצות הברית. פרק זה לוקה בחסר. אנא תרמו לוויקיפדיה והשלימו אותו. 24 ביולי – ג'ון קלייטון, מזכיר המדינה של ארצות הברית וסנאטור מטעם מדינת דלאוור (נפטר ב-1856) פרק זה לוקה בחסר. אנא תרמו לוויקיפדיה והשלימו אותו. ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
1795 בארצות הברית

1795 בארצות הברית הייתה השנה בה חגגה ארצות הברית 19 שנה מיום היווסדה. הנשיא: ג'ורג' וושינגטון (לא השתייך לאף מפלגה פוליטית) סגן הנשיא: ג'ון אדמס (המפלגה הפדרליסטית) יושב ראש בית הנבחרים - פרדריק מולנברג עד 4 במרץ ג'ונתן דייטון הנשיא הזמני של הסנאט - ראלף יזרד עד 20 בפברואר הנרי טזוול מזכיר המדינה - אדמונד רנדולף עד 20 באוגוסט טימות'י פיקרינג הקצין הבכיר - מייג'ור גנרל אנתוני ווין קונגרס - הקונגרס ה־3 עד 4 במרץ הקונגרס ה־4 פרק זה לוקה בחסר. אנא תרמו לוויקיפדיה והשלימו אותו. 7 בפברואר – מאושר התיקון ה-11 לחוקת ארצות הברית, המעניק למדינות ארצות הברית חסינות מפני תביעות בבתי משפט פדרליים 2 באוגוסט – אמנת גרינוויל נחתמת בין ממשלת ארצות הברית לבין קואליציה של שבטים אינדיאנים אשר כונתה הקונפדרציה המערבית. האמנה הביאה לסיומה של מלחמת ארצות הברית בשבטים האינדיאנים של אוהיו (Northwest Indian War). 27 באוקטובר – הסכם סן לורנצו נחתם בין ארצות הברית לספרד, אשר הגדיר את הגבולות בין ארצות הברית למושבות הספרדיות. פרק זה לוקה בחסר. אנא תרמו לוויקיפדיה והשלימו אותו. 2 בנובמבר – ג'יימס פולק, הנשיא ה-11 של ארצות הברית (נפטר ב-1849) פרק זה לוקה בחסר. אנא תרמו לוויקיפדיה והשלימו אותו. 19 במאי – ג'וזייה ברטלט, מדינאי אמריקאי, מחותמי הכרזת העצמאות של ארצות הברית (נולד ב-1729) ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.